Terje Sinding

Terje Sinding (født 1945 i Stavanger) er en norsk oversetter som har bodd i Frankrike siden 1969. Han er bosatt i Montpellier. Han er kjent for å ha oversatt skandinavisk dramatikk og litteratur til fransk.

Terje Sinding var elev ved Stavanger katedralskole.Stavanger Aftenblad: "Fransk doktorgrad på Henrik Ibsen", 8. februar 1979 s.10.
Han har doktorgrad om Henrik Ibsens dramatikk. Tidligere har han arbeidet ved teateret Comédie-Française i Paris,Hjørdis Smedvig: «Mord til ettertanke», Stavanger Aftenblad, 27. april 2004, s. 40. samt forelest ved Université de Paris X-Nanterre. Sinding oversetter fra dansk, norsk og svensk til fransk. 

Av norske forfattere har han oversatt verk av blant andre Fredrik Brattberg, Tomas Espedal, Eivind Hofstad Evjemo, Hans Herbjørnsrud, Henrik Ibsen, Jon Fosse, Arne Lygre, Cecilie Løveid, Olaug Nilssen, Per Petterson, Geir Pollen, Tore Renberg, Petter Rosenlund, Øystein Stene og Demian Vitanza.«Littérature norvégienne parue en français» , Ambassade Royale de Norvège, Paris.

Sinding ble i 2011 utnevnt til ridder av 1. klasse av Den Kongelige Norske Fortjenstorden «for fortjenstfullt virke for norsk litteratur og samtidsdrama i Frankrike».«Tildeling av ordener og medaljer: Søk i arkivet», kongehuset.no.«Terje Sinding reçoit une distinction honorifique» , Ambassade Royale de Norvège, Paris. 

 Referanser 

Kategori:Norske oversettere
Kategori:Den Kongelige Norske Fortjenstorden
Kategori:Personer fra Stavanger kommune